cyanic-selkie/wikianc huggingface dataset:
Gruda (Konavle)
Stanovništvo
Na popisu stanovništva 2021. godine, Gruda je imala 860 stanovnika.
Napomena: ''U 1981. povećano pripajanjem naselja Bačev Do i Tušići koja su prestala postojati. Za ta bivša naselja sadrži podatke od 1857. do 1971.''
Popis 1991.
Na popisu stanovništva 1991. godine, naseljeno mjesto Gruda je imalo 892 stanovnika, sljedećeg nacionalnog sastava:
Evropsko prvenstvo u košarci
Evropska prvenstva u košarci se održavaju svake četvrte godine u organizaciji Međunarodne košarkaške federacije (FIBA). Službeni kratki naziv natjecanja je EuroBasket. Organizatori tj. domaćini prvenstava su ili gradovi ili neke od evropskih država.
IC 2101
IC 2101 (također poznat kao IRAS 04492-0618, MCG -1-13-24 i PGC 16187) je spiralna galaksija koja je udaljena oko 208 miliona sg od Zemlje i nalazi se u sazviježđu Eridan. Najveći prečnik je 1,70 (103 hiljade sg) a najmanji 0,4 uglovnih minuta (24 hiljade sg). Prvo otkriće je napravio Isaac Roberts 17. februara 1903. godine.
Evropsko prvenstvo u košarci
Tabela medalja
mini|Karta najboljih završnica po državama Tabela medalja ispod je lista reprezentacija napravljena u skladu s tabelom koju je objavila FIBA. Države napisane ukošeno više se ne takmiče na EuroBasketu.
IC 2101
Najbliži NGC/IC objekti
Sljedeći spisak sadrži deset najbližih NGC/IC objekata.
Rapti Zupci
Rapti Zupci su naseljeno mjesto u gradu Trebinju, Bosna i Hercegovina.
Historija
Naselje Rapti nalazi se uz istočnu granicu Vrsinja (Zubaca) kod Trebinjskog polja. Grobne gomile u Raptima dovode se u vezu sa ilirskim naseljem. U srednjem vijeku naselje Rapti uz naselja Dubrave, Konjsko, Sutjeska, Orašje i Trumenti, nalazi se u sjevernom dijelu Vrsinja koji je pripadao župi Trebinje. Poznato je da su u ovom naselju živjeli podanici vlasteoske porodice Dobrovojevići. Sredinom oktobra 1425. godine spomenut je Radiša Radmilović iz Rapta kod Trebinja kao čovjek Radiča Dobrovojevića (Radissa Radmilouich de Rapath de Tribigna homo Radizi Dobrouoieuich).
Astrognozija
mini|desno|250px|[[Sjevernjača se pronalazi na nebu tako da se prvo pronađe Veliki medvjed, koji ima oblik velikih kola (7 zvijezda) i zatim se od stražnjih dviju zvijezda produži linija (otprilike 5 dužina) u smjeru koji vodi Sjevernjači u Malom medvjedu.]] mini|desno|250px|[[Orion (sazviježđe)|Sazviježđe Orion.]] mini|desno|250px|[[Zimski trougao (crveno) i Zimski šestougao (plavo).]] mini|desno|250px|[[Zodijak ili životinjski krug čine 13 sazviježđa kroz koje Sunce prividno prolazi tokom godine.]] mini|250px|desno|Umjetnička vizija spiralne strukture [[Mliječni put|Mliječnog puta kao galasije sa dva duga zvjezdana kraka i prečkom.]] mini|desno|250px|Potpuno [[pomračenje Mjeseca snimljeno 9. novembra 2003.]] mini|desno|250px|Najbliža [[zvijezda Suncu je Proxima Centauri, najbliža zvijezda u trostrukom zvjezdanom sistemu α Cen.]] Astrognozija (od starogrč. ἀστήρ: zvijezda i γνῶσις: znanje) jeste grana astronomije koja se bavi prepoznavanjem zvijezda i sazviježđa te drugih nebeskih tijela na nebu, orijentacijom s pomoću zvijezda, a i vještina u uočavanju odabranih tijela (dvostrukih zvijezda, maglica, zvjezdanih jata i drugog). Bez prepoznavanja geometrijskog rasporeda zvijezda i jačine njihove svjetlosti nemoguće se orijentirati i otkriti bilo šta novo na nebu, naprimjer kometu ili supernovu.
Osnove
Pogled na nebo otkriva mnoga nebeska tijela. Sjajem se ističu Sunce i Mjesec. Kao sjajne objekte mogu se zapaziti i planete. Svjetlost Mjeseca i planeta nije vlastita, već odražena svjetlost Sunca. Noćno nebo puno je zvijezda. Na svakoj polutki (sjeverna i južna hemisfera) vidi se po nekoliko hiljada zvijezda. Raspodijeljenošću i različitim sjajem, zvijezde oblikuju posebne grupe koje se nazivaju sazviježđa. Čitava nebeska sfera se dijeli u 88 sazviježđa. Zvijezde su mnogo udaljenije od nas nego Sunce. Najbliža zvijezda je nekoliko hiljada puta dalje od posljednje planete. Zvijezde se kreću, ali je zbog velikih udaljenosti njihovo kretanje teško zapaziti, pa se čini da ne mijenjaju mjesto, da se ne pokreću jedne prema drugima. Zbog te prividne stalnosti, ljudi su ih nazivali zvijezdama nekretnicama ili stajaćicama.
Na dijelu neba vidi se svijetla nit prozvana Mliječni put. Pruga opasuje čitavu nebesku sferu. Tek se teleskopom otkriva da se Mliječni put sastoji iz zvijezda. Danas se zna da praktično sve što golim okom vidimo pripada jednom zvjezdanom sistemu, galaksiji. Dužina galaksije je tolika da prelazak svjetlosti s jednog kraja na drugi traje više od 100.000 godina. Izvan naše galaksije, na udaljenostima odakle svjetlost pristiže nakon stotina hiljada pa i više miliona godina, nalaze se druge galaksije.
Na zvjezdanoj pozadini neba kreću se planete. Riječ planeta je starogrčkog porijekla i znači "lutalica". Planete primjetno izmijene položaj u roku od svega nekoliko dana, pa lutaju od sazviježđa do sazviježđa. Međutim, vrlo je lahko ustanoviti razliku između planeta i zvijezda. Golim okom se primjećuje da svjetlost zvijezde titra ili svjetluca ("scintilira"), a svjetlost planeta ne. Razlika je u tome što su zvijezde zbog velike udaljenosti tačkasti izvori svjetlosti, pa im tanki zraci prolaskom kroz Zemljinu atmosferu, koja je uvijek nemirna, neprestano mijenja smjer. Planete imaju vidljiv krug te od velikog broja zraka koje polaze s tog predmeta njih mnogo uvijek dospijeva u naše oko.
Sjevernjača ili Polarna zvijezda
Raspored zvijezda prikazuje se na zvjezdanim kartama i u atlasima, a položaj im se zapisuje u katalozima. Da bismo se snašli među zvijezdama, najprije se određuje položaj sjevernog nebeskog pola, mjesta kroz koje na nebeskom svodu prolazi Zemljina osa vrtnje. Na tom mjestu se približno nalazi zvijezda Sjevernjača ili Polarna zvijezda. Na 45° 45° sjeverne geografske širine, sjeverni nebeski se pol nalazi 45° iznad horizonta. Nebeska tijela izlaze na istočnom horizontu i tokom noći u vidnom polju se nađu različita sazviježđa. Također, različita sazviježđa se vide u druga godišnja doba jer se mijenja položaj Zemlje prema Suncu i zvijezdama. Zemlja neprestano obilazi oko Sunca. Zato se noćno nebo naziva po godišnjim dobima: jesenskim, zimskim, proljetnim i ljetnim.
Cirkumpolarne zvijezde
Neke zvijezde se vide uvijek iznad horizonta: to su cirkumpolarne zvijezde, smještene oko sjevernog nebeskog pola. Druge zvijezde izlaze i zalaze. Zvijezde koje se uopće ne vide (jer ih prividno okretanje neba neprestano vodi ispod horizonta) jesu anticirkumpolarne zvijezde. Sjevernjača se pronalazi pomoću Velikog medvjeda. Razmak između zvijezda Meraka i Dubhea u Velikom medvjedu treba produžiti otprilike za 5 puta da bi se našla Sjevernjača. Ako se istim smjerom od Sjevernjače nastavi dalje, naići će se na zvijezde koje oblikuju slovo W, a to je sazviježđe Kasiopeje, čiji se lik lahko pamti i potom lahko nalazi.
Zimski šestougao
Sazviježđe Orion najbolje se vidi zimi i spada u sazviježđe zimskog neba. Za orijentaciju je vrlo zgodno pronaći zimski šestougao, mnogougao kojeg čine najsjajnije zvijezde iz šest sazviježđa; zvijezde su Rigel, Sirius, Prokion, Kastor, Kapela i Aldebaran. Zvijezde opasuju područje u kojem se "kriju" veoma zanimljiva fizička tijela. Posred tog područja prolazi svijetla pruga Mliječnog puta.
Zodijak ili životinjski krug
Zodijak ili životinjski krug čine 13 sazviježđa kroz koje Sunce prividno prolazi tokom godine. Zapravo, kako Zemlja obilazi oko Sunca, posmatrač na Zemlji zapaža Sunce u nekom mjestu na nebu, koje se naziva zodijak. Pojas zodijaka sastoji se od 13 sazviježđa (osim 12 zviježđa po kojima su nazvani astrološki znakovi, tu je i trinaesto sazviježđe Zmijonosac): Djevica, Vaga, Škorpion, Strijelac, Jarac, Vodolija, Ribe, Ovan, Bik, Blizanci, Rak i Lav. Imena su većinom životinjska, otuda pojasu i opći naziv. Prije nego što je bio prihvaćen Kopernikov heliocentrični model ljudi su smatrali da Sunce stvarno prolazi kroz zodijak. Područjem zodijaka kreću se i planete. Dakako, i to je kretanje prividno, nastalo slaganjem stvarnih kretanja Zemlje i planeta. Planete se ne kreću tačno po ekliptici zato što se njihove vlastite staze oko Sunca ne nalaze u ravnini Zemljine staze, ali razlike nisu baš velike. Projekcija planeta na nebeski svod izvodi složeno kretanje koje može biti u obliku petlje. Sve planete obilaze oko Sunca u istom smjeru, a Zemlja ih pretiče ako su dalje od Sunca, a zaostaje za njima ako su bliže Suncu. Mjesečeva putanja također prolazi područjem zodijaka, ali se otklanja dalje od ekliptike nego planete.
Posmatranje neba
mini|desno|250px|[[Amaterska astronomija|Astronomi amateri posmatraju noćno nebo za vrijeme meteorskog pljuska (meteorske kiše) Perzeida.]] mini|desno|250px|[[Vega snimljena svemirskim teleskopom Spitzerom u infracrvenom spektru.]] mini|desno|250px|Najsjajnija zvijezda na nebu je [[Alpha Orionis|Sirius, a ona je, ustvari, dvostruka zvijezda. Zamišljeni prikaz Siriusa A i B uz korištenje programa Celestia.]] mini|desno|250px|[[Reflektorski teleskop na Dobsonovoj montaži na Messierovom maratonu Višnjan-Rušnjak 2006.]] Pretragu neba uvijek počinjemo bez teleskopa. Međutim, već mali teleskop će pokazati mnogo više detalja. Za potrebe astrognozije najpogodniji je lovački, odnosno vojnički dvogled 10 x 50 (ugaono povećanje 10 puta, prečnik objektiva 50 mm). Dobar dvogled lahko se prilagođava svakom posmatraču (navodi se na razmak zjenica i na dioptrije promatrača), a lahko se i brzo uperi u bilo koji dio neba. Prednost mu je i veliko vidno polje. Nedostatak je složena optika, uz prizmu za totalnu refleksiju. U optičkom sistemu s više dijelova svjetlost se višestruko rasipa i gubi, a opada i kontrast. Zbog nestabilnosti svaki dvogled treba osloniti na stalak. Napredniji astronomi-amateri upotrebljavaju refraktorski teleskop s objektivom prečnika od 70 do 80 mm i sa fokusnom dužinom od 0,6 do 0,8 m. Teleskop treba imati više okulara (ugaona povećanja 25, 50 i 100 puta).
Prividan sjaj zvijezda ili prividna magnituda
Prividna zvjezdana veličina ili magnituda opisuje svjetlost nebeskog tijela kao neposredne pojave na nebu, a ne mjeri ni tjelesnu veličinu ni stvaran tok svjetlosti koji napušta zvijezdu. Pomoću teleskopa zapažaju se zvijezde koje golim okom se ne mogu vidjeli. Prihvaćajući običaj još od antike, zvijezde se prema sjaju razvrstavaju u prividne magnitude, odnosno kraće, u veličine ili magnitude (znak: m ili mag). Zvijezde vidljive golim okom dijelile su se u 6 magnituda. Najsvjetlije zvijezde bile su prve magnitude (m = +1), a najtamnije šeste magnitude (m = +6), što je granica ljudske moći opažanja (bez pomoći teleskopa). U običnim atmosferskim uvjetima vedrog neba normalno oko primjećuje zvijezdu pete magnitude. U boljim uvjetima zapaža se i zvijezda šeste magnitude. Naprimjer, zvijezda četvrte magnitude je oko 2,5 puta sjajnija od zvijezda pete magnitude, a zvijezda pete magnitude je oko 2,5 puta sjajnija od zvijezda šeste magnitude. Tačnije, osvjetljenosti koje daju zvijezde čije magnitude se razlikuju za jedinicu odnose se kao 2,512.
Na nebu su najsjajnije zvijezde Arktur, Vega, Kapela i Rigel, koje su nulte magnitude, a još je sjajniji Sirius, čiji je m = -1,4. Budući da se sjajnije zvijezde opisuju manjim brojem, idući po brojnom pravcu veličina, zalazi se u područje negativnih brojeva. Ima još i sjajnijih objekata. Kada je najsjajnija, Venera ima magnitudu m = -4,4, Mjesec m = -13,6, a Sunce m = -26,7. Izvježbano oko razaznat će u manjim grupama zvijezda razliku u magnitudi od 0,1 veličine.
Objektiv teleskopa prihvata tok svjetlosti srazmjeran svojoj površini. Koliko puta je površina objektiva veća od površine očne zjenice toliko puta veći tok svjetlosti prođe kroz objektiv. Zato se teleskopom vide zvijezde slabijeg sjaja nego golim okom. Površina objektiva srazmjerna je kvadratu prečnika objektiva, pa je kvadratu prečnika srazmjerna i prihvaćena svjetlost. U idealnom slučaju, kada je teleskop odlične izrade, a Zemljina atmosfera čista i prozirna, vidjet će se najslabije zvijezde u zavisnosti od prečnika objektiva, kako to pokazuje sljedeća tabela:
Podaci iz tabele odgovaraju činjenici da oko, kojem sočivo ima prečnik 8 mm, vidi zvijezdu šeste magnitude (m = +6). Idealni slučaj ne susreće se često pa će se u stvarnosti primjetljiva zvijezda razlikovati za jednu do dvije veličine. Naprimjer, teleskopom prečnika 80 mm vidjet ćemo obično zvijezde magnitude m = +10. Najveći teleskopi bilježe zvijezde m = +24 ili m = +25, ali uz pomoć fotografskih ploča koje se dugo izlažu svjetlosti, ili uz pomoć modernih fotoelektričnih i poluprovodnih detektora svjetlosti. Osobina teleskopa da prihvata određeni tok svjetlosti naziva se svjetlosna moć.
Moć ugaonog razlučivanja teleskopa
Uz osobinu dvogleda kao sabirača svjetlosti druga važna osobina odnosi se na uočavanje detalja. Moć ugaonog razlučivanja teleskopa određena je najmanjim ugaonim razmakom između dva tačkasta, zvjezdolika objekta koja se još vide razdvojeno. Moć razlučivanja poboljšava se s veličinom objektiva. Pravilo je da je najmanji ugaoni razmak dvije zvijezde koje se još vide odvojeno obrnuto srazmjeran prečniku objektiva. Posmatraju li se dvije jednako sjajne zvijezde, vidjet će se odvojeno ako se nalaze bar na ugaonom razmaku navedenom u sljedećoj tabeli:
Mašallah
Mašallah, mašalah ili mašala ( [mā šāʾ Allāh]) arapski je izraz koji najčešće izgovaraju muslimani da izraze poštovanje prema nekoj osobi ili događaju, te da se zahvale Allahu na učinjenom dobru. Najbliži prijevod na bosanski jezik je "samo je kod Allaha moć".
Astrognozija
Moć ugaonog razlučivanja teleskopa
Prikazani podaci su za astronomski teleskop najvećeg kvaliteta. Bit će teško ugledati dvostruke zvijezde koje su rastavljene neku ugaona sekunda više nego što je zapisano u tabeli. Prizmatični dvogled teško razdvaja ugao manji od 20”. Također, teže se mogu ugledati odvojeno dvije zvijezde koje su izrazito različitog sjaja jer će jedna zabljesnuti drugu.
Mašallah
Značenje u svakodnevnom govoru
U svakodnevnom govoru, nevezanom uz islam, često se sreće upotreba ove riječi, kada se želi opisati pozitivno stanje nečega ili nekoga, bez obaziranja na uzrok samog tog stanja. U tom slučaju se umjesto izraza u vjerskom kontekstu: "Mašala! Dijete mi je živo i zdravo." – kaže: "Dijete mi je: mašala.". U prvom slučaju termin predstavlja zahvalu Allahu jer je dijete učinio zdravim i živim, dok se u drugom slučaju korištenjem ove riječi želi prikazati ili opisati stanje tog djeteta.
Korištena van konteksta vjere, ova riječ sumira pozitivne osobine i epitete koji se o datom mogu kazati.
Astrognozija
Veličina slike teleskopa
Predmet kojem je ugaoni prečnik 1”, imat će sliku u fokusnoj ravnini objektiva veliku:
Fotografiranje uz pomoć teleskopa
Fotografiranje pomoću teleskopa provodi se na dva načina.
Pri dužim izlaganjima fotografske emulzije svjetlosti svemirskih izvora teleskop se mora pokretati satnim mehanizmom za automatsko praćenje dnevnog kretanja neba, tako da slika nebeskog tijela pada uvijek na isto mjesto na filmu. Opažanje Mjeseca je najjednostavnije. Za vizuelno proučavanje pogodan je svaki dalekozor, prizmatični dvogled ili astronomski teleskop, koji povećava od 10 do 30 puta. Dobri snimci dobijaju se već s pomoću fotoaparata s teleobjektivom.
Opis nekih objekata
mini|desno|250px|[[Veliki medvjed (sazviježđe)|Veliki medvjed viđen golim okom. Asterizam koji čini 7 najsjajnijih zvijezda Velikog medvjeda a naziva se i Velika kola.]] mini|desno|250px|[[Kasiopeja (sazviježđe)|Sazviježđe Kasiopeje viđeno golim okom.]] mini|desno|250px|[[Pegaz (sazviježđe)|Sazviježđe Pegaza viđeno golim okom. Pegaz se lahko uočava po svojstvenom četverouglu zvijezda.]] mini|desno|250px|Andromedina maglica ([[Messier 31, M31 ili NGC 224), najdalje svemirsko tijelo vidljivo golim okom.]] mini|desno|250px|[[Messier 42 (M42 ili NGC 1976) ili Orionova maglica je emisijska maglina u sazviježđu Orioa. Nalazi se u Orionovom maču, nizu zvijezda postavljenih okomito na Orionov pojas.]] mini|desno|250px|[[Kočijaš (sazviježđe)|Sazviježđe Kočijaša viđeno golim okom ima oblik petougla.]] 250px|mini|desno|[[Messier 45 (M45) poznat pod nazivom Vlašići odnosno Plejade je otvoreni skup u sazviježđu Bik.]] 250px|mini|desno|[[Messier 1 (M1) ili maglina Rak (NGC 1952 ili Taurus A) je ostatak supernove iz 1054. u sazviježđu Bik.]] mini|desno|250px|[[Lav (sazviježđe)|Sazviježđe Lava viđeno golim okom (svijetlo nebesko tijelo dolje je planeta Jupiter). ]] 250px|mini|desno|Kuglasto zvjezdano jato [[Messier 13 snimljen 80-milimetarskim teleskopom.]] 250px|mini|desno|Maglica Prsten poznata i kao [[Messier 57 (M57 ili NGC 6720) smještena je u sazviježđu Lire. M57 smatra se prototipom planetarnih maglina.]] mini|desno|250px|Usporedba crvenog [[superdiva Antaresa sa Suncem, koje je prikazano kao sitna tačkica gore desno. Crna krivulja pokazuje veličinu Marsove putanje. Na slici je također prikazan i Arktur radi poređenja veličina.]]
Najzanimljivija nebeska tijela su dvostruke i višestruke zvijezde, jata ili skupovi zvijezda (otvoreno zvjezdano jato, kuglasto zvjezdano jato i drugo) i magline, a veliki uspjeh je kad se ustanovi da je neka zvijezda promjenjiva. Uspijemo li vidjeti naglu provalu sjaja zvijezde, otkrili smo supernovu. Ne jednom, astronomu amateru posrećilo se da otkrije takvu zvijezdu.
Mali medvjed
U Malom medvjedu ističe se svijetložućkasta Sjevernjača i ružičasti Kohab. Dalekozorom objektiva od 80 mm nedvosmisleno se otkriva pratilac Sjevernjače, koji je zvijezda devete magnitude (m = +9). Njegovih 7 sjajnih zvijezda nazivaju se i Mala kola.
Kasiopeja
Kasiopeja s otvorom slova W pokazuje put sjevera. Najsjajnija zvijezda Šedir (Šedir) jest dvostruka zvijezda; druga zvijezda je devete magnitude (m = +9). Međutim, nije riječ o fizičkom paru ili dvostrukoj zvijezdi vezanim privlačnom silom, već prividnom optičkom utisku (optička dvostruka zvijezda); prividno su jedna blizu druge samo zbog perspektive. Zvijezda γ Cas je promjenjiva zvijezda; zna biti sjajnija od Šedira, ali i slabija od ostalih zvijezda u slovu W.
Kefej
Kefej je neupadljivo sazviježđe, a u njemu se nalazi zvijezda δ Cep po kojoj su dobile ime brojne promjenjive zvijezde, δ - cefeide, ili jednostavnije cefeide. Sjaj joj se mijenja od magnitude m = +3,5 do m = +4,4. Period vremena u kojem se sjaj izmijeni je veoma pravilan i iznosi 5 dana i 9 sati. Fizički razlog promjene na samoj zvijezdi je u tome da ona ritmički mijenja volumen, pulsiranjem, pa se ta vrsta zvijezda ubraja među pulsirajuće promjenjive zvijezde.
Zmaj
α Dra je zvijezda četvrte magnitude (m = +4). U vrijeme starih Egipćana ona je bila Polarna zvijezda. Od tada se nebeski pol zbog kretanja Zemljine ose (precesija) pomaknuo do sadašnjeg položaja u blizini Sjevernjače. ν Dra, u glavi Zmaja, široko je rastavljena fizička dvostruka zvijezda. Obje su pete magnitude (m = +5), a oštro oko ih zapaža odvojeno i bez teleskopa.
Sazviježđa jesenskog neba
Sazviježđa jesenskog neba na sjevernoj polulopti su Pegaz, Andromeda, Ovan i Ribe, a niže pri horizontu su Jarac, Vodolija i Kit.
Pegaz
Pegaz se lahko uočava po svojstvenom četverouglu zvijezda smještenom na jug β Cas. Sjeveroistočni ugao četverougla čini α And, ostalo pripada Pegazu. Unutar četverougla ima malo primjetljivih zvijezda. U sazviježđu je zanimljiva crvenkasta zvijezda Šeat, koja u ne baš pravilnom ritmu od kojih 35 dana mijenja sjaj od m = +2 do m = +3. To je divovska zvijezda kojoj je prečnik jednak AJ.
Andromeda
U Andromedi su dva nebeska tijela interesantna za posmatranje. To je dvostruka zvijezda γ And sa žućkastom glavnom zvijezdom magnitude m = +2 i zelenkastomodrom sporednom zvijezdom magnitude m = +5. Najveća je zanimljivost sazviježđa Andromedina maglina (Messier 31; M31 ili NGC 224), najdalje svemirsko tijelo vidljivo golim okom. Udaljena je nešto više od 2.000.000 svjetlosnih godina i predstavlja spiralnu galaksiju sličnu našoj. Spiralni krakovi vide se tek s pomoću velikih teleskopa. Na Zemljinoj južnoj polulopti vidljive su dvije galaksije, Veliki i Mali Magellanov oblak, a one se vide mnogo jasnije nego što se vidi Andromedina galaksija zato što su Magellanovi oblaci puno bliži.
Ovan
γ Cap je lijep primjer dvostruke zvijezde, a obje zvijezde su četvrte magnitude (m = +4).
Ribe
Ribe su teže uočljivo sazviježđe, poznato najviše po tome što se u njemu nalazi proljećna tačka. To je ono mjesto na nebu kroz koje Sunce prolazi prvog dana proljeća. Taj dio neba se ne može posmatrati onda kada se u njemu nalazi Sunce. Jesenski dio noćnog neba nalazi se u proljeće na dnevnoj strani neba.
Sazviježđa zimskog neba
Sazviježđa zimskog neba smatraju se najljepšim dijelom zvjezdanog neba. Ovdje se nalaze Orion, Veliki pas, Mali pas, Blizanci, Kočijaš, Bik, Perzej i još neka sazviježđa.
Orion
U Orionu Rigel (β Orionis) čisto je bijel, a Betelgeuze (α Orionis) narandžastocrven. Betelgeuze je nepravilno promjenjiva zvijezda sa sjajem magnitude od m = 0 do m = +1. Većina zvijezda Oriona su bjeličastog sjaja, znači da im se površine nalaze na visokoj temperaturi. Zvijezde su srazmjerno mlade (nekoliko desetaka miliona godina) i zrače snažnu svjetlost. Tom svjetlošću pobuđuju na svijetljenje rijedak međuzvjezdani plin. Stoga se u Orionu nalazi više međuzvjezdanih maglina od kojih je najpoznatija Velika Orionova maglina. Opazit ćemo je golim okom u maču Oriona. Orion je, naime, ime dobio po mitskom junaku i u sazviježđu se prepoznaje ljudsko tijelo, ramena, koljena i pojas. U pojasu se nalaze 3 zvijezde, δ,ε i ζ, a ispod pojasa visi mač, koje se nazivaju i Koscima. Unutar Velike Orionove magline smještena je zvijezda θ Orionis, fizička višestruka zvijezda, čije četiri zvijezde se vide pomoću teleskopa od 80 mm; zato što te zvijezde čine lik trapeza, θ Orionis naziva se i Trapeznom zvijezdom.
Blizanci
Blizanci sadrže veliki broj zvijezda. Pogledamo li Kastora (α Geminorum) boljim pogledom, razaznat ćemo da je to dvostruka zvijezda. Vrijeme obilaska tog fizičkog para iznosi 350 godina. Pomnija opažanja otkrivaju da je to zapravo šesterostruka zvijezda.
Kočijaš
Sazviježđe Kočijaša oblika petougla (jedan ugao pripada zvijezdi β Tau) lahko se nađe po najsjajnijoj zvijezdi, Kapeli. Žućkaste je boje, kao što bi izgledalo i Sunce da se posmatra iz daljine. ε Aur je dvostruka zvijezda s dugim periodom obilaska. Pritom sporedna zvijezda zamračuje glavnu zvijezdu, koja se smatra najvećom poznatom zvijezdom (oko 2.000 puta većom od Sunca, s prečnikom od gotovo 20 AJ).
Perzej
Sazviježđe Perzeja ne sadrži puno sjajnih zvijezda, ali zbog položaja u Mliječnom putu bogato je zanimljivim nebeskim tijelima. Najznamenitija zvijezda je Algol (α Per), predstavnik pomračenih promjenjivih zvijezda. Njen naziv na arapskom znači Vraška ili đavolja zvijezda. Sjaj zvijezde je naizgled stalan, ali opadne u dva maha, jednom slabije, a drugi put jače, pa zvijezda od druge magnitude (m = +2) postaje zvijezda treće magnitude (m = +3). Jači pad ne traje dugo, svega oko 10 sati, a pojava se ponavlja u ciklusima od 2 dana i 21 sata. To je zapravo dvostruka zvijezda, gdje jedna zvijezda pomračuje drugu prilikom obilaženja oko zajedničkog težišta. Obje zvijezde kreću se u ravnini koja prolazi našim pogledom. Idući od Algola prema Kasiopeji, na 2/3 puta, uočavamo raspršenu mrlju koju dalekozor otkriva kao dvostruki skup zvijezda (η i χ Persei).
Sazviježđa proljetnog neba
Sazviježđa proljetnog neba jesu Lav, Volar, Djevica i Sjeverna kruna te kasnije prema ljetu Vaga. Taj dio neba siromašniji je zvijezdama od zimskog, ali ni njemu ne manjka zanimljivih nebeskih tijela.
Lav
Najlakše se prepoznaje Lav. Najsjajnija zvijezda Regulus zvijezda je prve magnitude (m = +1). Bjeličast Denebola je visoke temperature kao i Regulus. γ Leo je dvostruka zvijezda s nešto slabijom drugom zvijezdom; za obilazak zvijezdama treba 400 godina.
Volar
Slijedeći pogledom "rudu" Velikih kola (Velikog medvjeda) nailazi se na sazviježđe Volara i u njemu na sjajnu zvijezdu Arktur. Zvijezda je nulte magnitude (m = 0), metalnocrvenkastog sjaja. Dvostruke zvijezde u tom sazviježđu jesu δ Vol (zvijezde se razaznaju manjim dvogledom) te ε Vol, za čije je razdvajanje potreban teleskop s objektivom od 80 mm. U posljednjem paru zvijezda sjajnija zvijezda je žućkasta, a pratilac modrikast.
Djevica
Spika (α Vir) u Djevici je zvijezda prve magnitude (m = +1). Zajedno s Arkturom i Denebolom čini trougao po kojem se lakše orijentirati na tom dijelu neba. γ Vir je dvostruka zvijezda, a obje zvijezde su četvrte magnitude (m = +4); to je jedan od najsjajnijih ravnopravnih parova. Za međusobni obilazak zvijezdama treba 180 godina. Sazviježđe Djevice je inače poznato po tome što se njemu nalazi grupa galaksija od nas udaljena od 40 do 50 svjetlosnih godina. U toj grupi ima više od hiljadu galaksija.
Sjeverna kruna
Sjeverna kruna je zanimljiv polukružni niz zvijezda slabijeg sjaja među kojim se ističe Gemma (α CrB; Dragulj) koja je druge magnitude (m = +2).
Vaga
Potkraj proljeća i početkom ljeta zapaža se blizu horizonta sazviježđe Vage. Vaga ima dvije sjajnije zvijezde od druge (m = +2) do treće magnitude (m = +3) nazvane Zuben-el-genubi (α Vage) i Zuben-el-šemali (β Vage). Posljednja se javlja svijetlozelenkastim blijeskom.
Sazviježđa ljetnog neba
Sazviježđa ljetnog neba iako ne dostižu bogatstvo "Zimskog šestougla" ipak okupljaju zanimljiva sazviježđa, a to su: Herkul, Lira, Labud, Sjeverni krst, Orao, Delfin, Škorpion i Strijelac.
Herkul
Herkul zauzima šire područje između Volara i Lire, a uprkos manje uočljivim zvijezdama, interesantan je za posmatranje. Ras Algethi (α Her) je crvenkasta zvijezda koja mijenja sjaj na nepravilan način, od magnitude m = +3 do m = +4. Promjena sjaja zapaža se i golim okom ako se stalno uspoređuje s bližim zvijezdama. Messier 13 (M13 ili NGC 6205) ili Veliko Herkulovo jato je kuglasto jato otkriveno 1714. godine, a smjestio se između ζ i η Her, ali bliže drugoj zvijezdi. Golim okom se zapaža u mrkloj noći kao mrlja. Pogledamo li ga teleskopom, nećemo uočiti pojedinačne zvijezde od kojih je sastavljen jer je za to potrebna fotografija. U njemu se sjatilo više od 100.000 zvijezda, i to na prostoru prečnika od nekoliko stotina svjetlosnih godina. Kad bismo se nalazili u njegovom središtu, jedva bismo vidjeli zvijezde izvana (s njegove periferije). U jatu ima veoma velikih zvijezda, do 500 puta većih od Sunca, a neke su od njih promjenjive zvijezde. Jato je udaljeno oko 20.000 sg. Zato je to najdalje nebesko tijelo u Mliječnom putu koje možemo vidjeti golim okom.
Ólafur Arnalds
Ólafur Arnalds (rođen 3. novembra 1986) islandski je multiinstrumentalist i muzički producent. U svom radu miješa žičane instrumente i klavir s loopovima i beatovima, a u žanrovskom smislu bavi se različitim stilovima, od ambijentalne/elektroničke muzike do atmosferskog popa. Prije je bio bubnjar hardcore punk/heavy metal grupa Fighting Shit, Celestine i drugih.
Astrognozija
Lira
Vega u Liri, Deneb u Labudu i Altair u Orlu čine Veliki ljetni trougao zvijezda magnitude od m = 0 do m = +1. Sazviježđe Lire ne može se previdjeti. To je malehno sazviježđe jasnog oblika, obilato zanimljivostima. Vega je plavkasta zvijezda, ljeti visoko iznad horizonta. Zbog Zemljine precesije os Zemlje pokazivat će za više hiljada godina u njenom pravcu, pa ćemo Vegu nazivati Sjevernjačom. β Lyr je dvostruka zvijezda. ε Lyr vidi se kao dvostruka zvijezda golim okom, a već dalekozor s objektivom od 80 mm pokazat će da je svaka zvijezda dvostruka. To je fizička četverostruka zvijezda. β Lyr poznata je pomračena promjenjiva dvostruka zvijezda, a sjaj joj se neprestano mijenja. To su dvije podjednako sjajne zvijezde koje na maloj udaljenosti obilaze jedna oko druge. Na pola razmaka između β Lyr i γ Lyr smjestila se Prstenasta maglina poznata i kao Messier 57 (M57 ili NGC 6720). Vidjet će se teleskopom objektiva od 80 do 100 mm. Dobre snimke pokazuju da se sastoji od prstena u čijem središtu je jedva vidljiva zvijezda veoma visoke temperature. Prsten predstavlja rijetku ljusku gasa koja se odvojila od središnje zvijezde. Uobičajeni naziv za tu vrstu nebeskog tijela je planetarna ili prstenasta maglina.
Labud
Deneb je jedna od najdaljih zvijezda koje se vide golim okom, daleko je 1.600 sg, a vidimo je zbog zaista velikog sjaja (apsolutna magnituda); to je jedna od najsjajnijih zvijezda u Mliječnom putu. Inače većinu zvijezda vidimo zato što su bliske. Albireo (β Cyg) na drugom kraju križa, optički je dvostruka zvijezda, s različitim bojama.
Ólafur Arnalds
Godine 2009. osnovao je eksperimentalni techno projekt Kiasmos s Janusom Rasmussenom, člana islandskog elektro-pop grupe Bloodgroup, koji je 2014. objavio svoj debitantski album.
Veb-sajt
thumb|right|240px|[[NASA-ina početna stranica]] Veb-sajt (veb-lokacija, veb-mjesto), skraćeno sajt , jeste skup povezanih veb-stranica tipično serviranih s jedne veb-domene. Veb-sajt je smješten (hostiran) na najmanje jednom veb-serveru, dostupan preko mreže poput interneta ili privatne LAN-mreže, a preko internetske adrese poznate kao URL. Svi javno dostupni veb-sajtovi kolektivno čine World Wide Web.
Astrognozija
Orao
Altair (α Aql) prate dvije zvijezdce, β i γ Aur. Sazviježđe Orla vidimo kako plovi u svijetloj pruzi Mliječnog puta. Jedna od zvijezda η Aur je cefeida, s periodom 7 dana i 5 sati. Sjaj joj se mijenja od m = +3.5 do m = +4.3, pa se promjena uočava i bez dalekozora.
Veb-sajt
Veb-stranica je dokument, obično napisan u običnom tekstu prožet instrukcijama formatiranja koda zvanog Hypertext Markup Language ili Extended HTML (skr. HTML, XHTML). Veb-stranica može uključiti elemente iz drugih sajtova sa odgovarajućim HTML kodovima.
Ólafur Arnalds
Eulogy For Evolution i Variations of Static (2007–2008)
Ólafur je 12. oktobra 2007. objavio Eulogy for Evolution, svoj prvi samostalni album. Godinu dana kasnije objavio je EP Variations of Static. Iste te godine otišao je na tureju s grupom Sigur Rós te je objavljen njegov drugi kolaboracijski album s Heaven Shall Burnom: Iconoclast (Part 1: The Final Resistance). Ulaznice za njegov koncert u londonskom The Barbican Hallu bile su rasprodane.
Astrognozija
Škorpion
U ljetnim noćima pojavljuje se Škorpion, posebno u kasnijim večernjim satima jula i augusta. Tada se nad horizontom visoko dignu i Škorpion i Strijelac. Antares (α Sco) je crvenkasta zvijezda koja se po boji i sjaju (m = +1) takmiči s Marsom; otuda joj je i naziv: Anti-Ares. Zapravo je to daleka i veoma velika zvijezda s prečnikom od 3 AJ. Uz to je i dvostruka zvijezda.
Veb-sajt
Veb-stranicama se pristupa i transportiraju se sa Hypertext Transfer Protocolom (HTTP), koji može opcionalno upotrijebiti enkripciju (HTTP Secure, HTTPS) da omogući sigurnost i privatnost za korisnika od sadržaja veb-stranice. Korisnička aplikacija, obično internetski preglednik, renderira sadržaj stranice prema HTML markup instrukcijama na monitoru.
Astrognozija
Strijelac
Strijelca je teže prepoznati, jer se u njegovom smjeru, iza tamnih oblaka Mliječnog puta koji se na nebu ističu relativno malim brojem zvijezda, krije centar naše galaksije. Zemlja je od tog centra udaljena oko 30.000 sg.
Ólafur Arnalds
Found Songs i Dyad 1909 (2009)
Ólafur je u jednoj sedmici u aprilu 2009. svaki dan objavio po jednu pjesmu; unutar prva 24 sata postale su dostupne na foundsongs.erasedtapes.com. Tu je zbirku pjesama nazvao Found Songs. Prva pjesma bila je objavljena 13. aprila 2009. godine.
Alec Guinness
Guinness je bio jedan od tri glavna britanska glumca, zajedno sa Laurenceom Olivierom i Johnom Gielgudom, koji je napravio uspješnu tranziciju od šekspirijanskog pozorišta u svojoj domovini do holivudskih hitova odmah nakon Drugog svjetskog rata. Pored Oscara, on je također osvojio nagrade BAFTA, Zlatni globus za najboljeg glumca - drama i nagradu Tony. Godine 1959., proglašen je vitezom od Elizabete II za zasluge u filmskoj umjetnosti. 1960. godine je dobio zvijezdu na Holivudskoj stazi slavnih, a primio je Oscara za životno djelo 1980. godine, i nagradu BAFTA za životno djelo 1989. godine.
Ólafur Arnalds
Found Songs i Dyad 1909 (2009)
U oktobru 2009. premijerno je izveden balet Dyad 1909, čiju je muziku komponirao Ólafur. Ta se muzika kasnije pojavila na istoimenom EP-u.
Astrognozija
Opažanje planeta
mini|desno|250px|Skica pokazuje [[ugao|uglove između Sunca i planeta s obzirom na položaj Zemlje: elongaciju, konjukciju, opoziciju i kvadraturu.]] mini|desno|250px|Prijelaz (tranzit) [[Merkura preko Sunca. Merkur je mala tačka u donjem dijelu u sredini, ispred Sunca. S lijeve strane Sunca je Sunčeva pjega.]] mini|desno|250px|[[Galileo Galilei|Galileo je pomoću teleskopa ugledao i Venerine mijene, pojavu koja je nemoguća u okviru geocentričnog sistema pa je to bio i dokaz postojanja heliocentričnog sistema.]] mini|desno|250px|Planeta [[Mars s vidljivim polarnim kapama (izvor: NASA-in Hubbleov teleskop, snimljeno tokom opozicije Marsa 2001.)]] mini|desno|250px|[[Jupiter i galilejevski sateliti.]] mini|desno|250px|Ova slika ilustrira relativnu veličinu planeta sobzirom na veličinu Sunca u [[Sunčev sistem|Sunčevom sistemu.]]
Veb-sajt
Neke veb-stranice zahtijevaju pretplatu za pristup nekim ili svim svojim sadržajima. Primjeri pretplate veb-sajtovima uključuju dosta poslovnih stranica, dijelova veb-stranica za novosti, akademskim sajtovima, sajtovima za igre, razmjenu datoteka, forumima, veb-mailovima, društvenim mrežama itd.
Ólafur Arnalds
Found Songs i Dyad 1909 (2009)
Također je 2009. osnovao eksperimentalni techno projekt Kiasmos s Janusom Rasmussenom, članom islandske elektro-pop grupe Bloodgroup. Objavili su EP 65/Milo s Ryanom Leejem Westom iz EDM-projekta Rival Consoles.
Astrognozija
Međusobni razmještaj planeta
Vidljivost planeta zavisi od njihovog položaja u Sunčevom sistemu prema Zemlji. Donje ili unutrašnje planete (koje su bliže Suncu od Zemlje) nalaze se u gornjoj konjukciji kada su na stazi tačno suprotno, dalje, s druge strane Sunca, a u donjoj konjukciji kada su u smjeru Sunca, ali s njegove bliže strane. U vrijeme između dvije uzastopne gornje konjukcije (ili dvije uzastopne donje) te planete prolaze kroz sve faze, slično Mjesecu. Vrijeme kada se mogu posmatrati je ograničeno. Uvijek su blizu Sunca, s nevelikim ugaonim zaklonom (elongacijom). Najveća elongacija Merkura je 28°, a Venere 48°. Iz sjevernih krajeva Zemlje vide se ili ujutro prije izlaska Sunca ili uvečer poslije zalaska Sunca, a ne mogu se vidjeti u ponoć.
Veb-sajt
Pregled
Veb-sajtovi imaju dosta funkcija i mogu biti korišteni u različitim prilikama; veb-sajt može biti lični, komercijalni, veb-sajt vlade ili neprofitne organizacije. Veb-sajtovi mogu biti djelo pojedinca, poslovne ili druge organizacije i obično su vezani za posebnu temu ili svrhu. Svaki veb-sajt može sadržavati hiperlinkove na druge veb-sajtove, tako da razlika među pojedinačnim sajtovima, iz perspektive korisnika, može biti nejasna.
Ólafur Arnalds
Drugi studijski album i Living Room Songs (2010–2011)
U aprilu 2010. Ólafur je objavio album ...And They Have Escaped the Weight of Darkness. Iste je te godine Ólafur otišao na azijsku turneju koju je organizirao Split Works.
Astrognozija
Međusobni razmještaj planeta
Gornje ili vanjske planete (one koje su dalje od Sunca nego što je Zemlja) mogu se naći u konjukciji, opoziciji i kvadraturi. Posmatrati ih je najpogodnije u opoziciji jer je tada planeta najbliža Zemlji. Javljaju se i posebno povoljne velike opozicije kada je planeta zbog položaja na izduženoj stazi Zemlji najbliže. O uglu pod kojim se vidi tijelo planeta zavisi kako ćemo ih vidjeti i na njima razaznati detalje. Najveće ugaone prečnike postižu Venera i Jupiter, dok se ostale planete vide mnogo manje. Planete se svake godine ne vide u istim položajima. Stoga podatke o položajima moramo potražiti u godišnjacima i prirodoslovnim časopisima koji objavljuju skice trenutnih planetnih staza. Jednaki međusobni razmještaj planeta, Sunca i Zemlje ponavlja se u ritmu sinodičkih godina planeta.
Veb-sajt
Pregled
Veb-sajtovi su pisani u HTML-u ili konvertirani u njega i pristupa im se softverskim interfejsom poznatim kao user agent. Veb-stranice mogu biti prikazane na velikom rasponu računarskih i internetskih uređaja različitih veličina, uključujući desktop računare, laptope, PDA uređaje i mobitele.
Ólafur Arnalds
Drugi studijski album i Living Room Songs (2010–2011)
Ólafur je 3. oktobra 2011. opet započeo kompozicijski projekt od sedam dana sličan onom za Found Songs; taj se projekt zvao Living Room Songs. Svaki dan tokom te sedmice pjesme su postale dostupne na livingroomsongs.olafurarnalds.com. Taj projekt u obliku albuma objavljen je 23. decembra 2011. godine.
Astrognozija
Postupci zapažanja
Planete se zapažaju vizuelno ili snimanjem, a svaki postupak ima i prednosti i nedostataka. Nužno je koristiti se velikim povećanjima, od 100 do 300 puta. Pogodniji su teleskopi koji imaju objektive većih fokusnih daljina (ugaono povećanje astronomskog teleskopa je jednako omjeru foksune daljine objektiva i okulara), a i objektive većih prečnika jer sakupljaju više svjetlosti. Međutim, nema smisla da povećanje preraste preko mjere, iz više razloga. Kod velikog povećanja lik planeta je velik pa je osvijetljenost slike mala (jednaka količina svjetlosti raspodjeljuje se na veću površinu). Osvijetljenost slike raste s f – brojem objektiva (to je omjer prečnika objektiva i fokusne dužine). Ako se poveća fokusna dužinu da se dobilo veće povećanje, učinit će se to na štetu osvijetljenosti. Dakle, kod veće slike mora se fotografska emulzija duže izlagati svjetlosti. Oko u većoj slici slabije uočava kontraste. Nadalje, sitnije pojedinosti se gube zbog nemira koji unosi Zemljina atmosfera. Na sliku loše utječe i mutna atmosfera u blizini naselja. Optimalni odnos se postiže ako prečnik objektiva u mm odgovara povećanju, npr. objektiv od 100 mm je optimalan za maksimalno povećanje od 100 puta.
Glavna prednost oka je u dobroj osjetljivosti i reagiranju. Kako se jasnoća slike brzo mijenja, oko može izabrati trenutak kada je slika najbolja. Na fotografskom filmu ekspozicijom od više sekundi će se naslagati jedna preko druge i dobre i loše slike pa snimka planete neće biti tako jasna kao lik planete posmatran okom. Međutim, fotografska snimka, za razliku od posmatranja okom, je dokument. Za fotografiranje planeta nema smisla upotrebljavati teleskope koji imaju objektiv manji od 120 mm (refraktor) odnosno 150 mm (reflektor). Vizuelna opažanja provode se i s manjim objektivima. Svako promatranje planeta treba popratiti crtežom i kratkim opisom. Vlastite rezultate treba uspoređivati s rezultatima drugih posmatrača. Rezultati često znaju biti veoma subjektivni. Iz sličnosti podudarnih rezultata mogu se izvesti i objektivni zaključci.
Merkur
Kako je najbliži Suncu i brzo mijenja položaj, to u kratkim razmacima, od nekoliko mjeseci, od večernje pojave postaje jutarnjom pojavom. Najbolje ga je potražiti od 40 do 60 minuta prije izlaska ili poslije zalaska Sunca običnim dvogledom. Po boji je bjelkast, blijed. Prividna veličina Merkura mijenja se od m = +1,1 do m = -1,2. Tako sjaje i sjajnije zvijezde pa ipak Merkura nećemo lahko ugledati zbog blizine Sunca. Ima dana kada se može posmatrati i 2 sata poslije zalaska Sunca. Bez teleskopa ili s manjim teleskopom dovoljno je da ga pronađemo.
Venera
Venera je najsjajnija planeta na nebu, sjaji kao brilijant; čak se može vidjeti da predmeti bacaju sjenu zbog njenog sjaja. I Venera se nalazi na dijelu neba nedaleko od Sunca. S položajem mijenja joj se i sjaj i mijena. Kada je najdalje, u gornjoj konjukciji, krug joj je posve osvijetljen, ali malen (10”), 6 puta manji nego kada je u donjoj konjukciji (60”) kada nam je okrenuta tamnom stranom. Disk joj je osvijetljen po pola u istočnoj i zapadnoj najvećoj elongaciji. Najveći sjaj, m = -4,4, postiže kada se nalazi na bližem dijelu staze i to pri elongaciji od 39°. Oštrije oko može i bez teleskopa razaznati kako su položeni rogovi (krajevi) srpa. Crtanje Venerinih mijena pomoću malog teleskopa je tipičan zadatak za astronoma amatera. Oblik srpa uvjerit će nas da Venera ima atmosferu jer se krajevi srpa produžavaju preko polovine kruga. Kada se u trenutku donje konjukcije planeta primakne Suncu, oko nje se javi cijeli svijetleći prsten. Samo se uz napor mogu vidjeti raznolikosti u oblačnom pokrovu, kao i nejednolikosti u području terminatora (granice svjetlosti i tame). Posmatranja se obavljaju i po danu uz primjenu crvenog ili narandžastog filtera za prigušivanje modre pozadine neba.
NGC 2311
NGC 2311 je otvoreno zvjezdano jato i nalazi se u sazviježđu Jednorog. Prvo otkriće je napravio John Frederick William Herschel 26. novembra 1786. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Astrognozija
Jupiter
Jupiter je jakog bjelkastog sjaja, najsjajnije nebesko tijelo poslije Venere jer dostiže magnitudu m = -2. Zbog toga što je 11 puta veći od Zemlje pločica mu se vidi pod uglom od 60”. Već u malom teleskopu Jupiter se proljepšava; oko njega se ističu 4 najveća satelita. Otkrio ih je Galileo Galilei, pa se zovu galilejevskim, a poimence: Io ili Ija, Evropa, Ganimed i Kalisto. Lahko su vidljivi i uz sjajni Jupiter jer imaju magnitude od m = +4 do m = +6. Pratimo li satelite iz dana u dan, pažnju će nam privući način kojim izmjenjuju mjesta. Imamo li u okularu nitni križ, odnosno koordinatnu mrežicu, možemo mjeriti razmake satelita do centra planete te odrediti ophodno vrijeme svakog od njih. Na dijelu staze zalaze za Jupiter. Ole Rømer ustanovio je 1675. da trenuci opažanja okultacija (kad se nebesko tijelo, gledano sa Zemlje, skriva iza drugog) Jupiterovih satelita (primjer je Io) zavise od brzine širenja svjetlosti. Do tada se smatralo da se svjetlost prenosi beskonačnom brzinom. Značajno je da je Rømer dokazao da je brzina svjetlosti konačna. S teleskopom objektiva od 100 mm može se ugledati sjena ponekog mjeseca na Jupiterovoj površini. Astronomi amateri takmiče se u posmatranju i crtanju šara na vidljivoj površini, a one se pružaju u smjeru rotacije kao tamniji pojasi i svijetle zone. U jednoj južnoj zoni smještena je Velika crvena pjega.
Saturn
Saturn je bljeđi od Jupitera, a sjaji kao zvijezda prve magnitude (m = +1). Svaki teleskop pokazat će da mu je pojas istaknut. Teleskop s objektivom od 80 do 100 mm otkriva da je to prsten. Prsten se sastoji od više dijelova; izraziti tamni procijep naziva se "Cassinijevom pukotinom". Zapaža se i sjena prstenova na vidljivoj površini planete. Prsten se nalazi u ravnini Saturnovog ekvatora, nagnutoj prema ravnini ekliptike, pa se kretanjem Zemlje i Saturna mijenja ugao pod kojim gledamo prstenove. U trenucima kada Zemlja prolazi ravninom prstenova oni se gube iz vida jer su veoma tanki. Prečnik planete vidi se pod ugaonim prečnikom od 20”, a prečnik prstenova više je nego dva puta veći. Što je planeta dalje od Sunca, prividne mjere mu se mijenjaju manje s vremenom. Da bi se zapazio satelit Titan, mora se upotrijebiti teleskop. Titan je od Saturna, u ravnini njegovog ekvatora, udaljen za 5 prečnika prstenova.
Uran
Uran se može vidjeti i bez teleskopa jer je šeste magnitude (m = +6), ali nije bio otkriven prije nego što je pronađen teleskop. Godine 1978. pronađeni su mu prstenovi, uski i razmaknuti, a manjim teleskopima se ne mogu ugledati. Vidjet će se samo pločica, ali ne odviše jasno.
Neptun
Neptun je osme magnitude (m = +8). Budući da je daleko od Sunca, položaj među zvijezdama mijenja mu se veoma polako.
Pluton
Pluton se vidi samo najvećim teleskopima jer mu je magnituda m = +14. Poznat je po tome što Suncu priđe bliže od Neptuna. Počevši od 1980, čitavih 19 godina se kreće na manjim udaljenostima od Neptuna. Otkriće njegovog jednog satelita, koja su počela 1978, srušilo je hipotezu da bi mogao biti odbjegli Neptunov satelit.
Ólafur Arnalds
Drugi studijski album i Living Room Songs (2010–2011)
Godine 2011. objavljena je Ólafurova remiksana verzija pjesme "Keep Your Teeth Sharp" Mr Fogga, koja se pojavila na istoimenom EP-u.
Another Happy Day, Two Songs for Dance... (2012)
Ólafur je 2012. najavio da je potpisao ugovor s izdavačem Mercury Classicsom, podružnicom Universal Musica.
Iste te godine objavio je četiri djela: muziku za film Još jedan sretan dan Sama Levinsona, EP Two Songs for Dance, EP Thrown, koji je objavio njegov eksperimentalni techno projekt Kiasmos, i EP Stare, na kojem je sarađivao s njemačkim pijanistom Nilsom Frahmom. Također, te se godine njegova pjesma "Allt varð hljótt" pojavila u muzici za film Igre gladi.
Pjesma "Til enda" pojavila se u najavi za film Looper.
NGC 611
NGC 611 je nepostojeći astronomski objekat naveden u Novom općem katalogu koji je opisan da se nalazi u sazviježđu Kit. Ovaj objekat je zapisao Frank Muller 1886. godine.
Ólafur Arnalds
For Now I Am Winter i ostali radovi
Ólafurov treći studijski album, For Now I Am Winter, objavljen je u februaru 2013. godine. Na četiri pjesme pjevao je Arnór Dan iz islandske grupe Agent Fresco. Bio je to prvi put da je Ólafur uvrstio vokale u neki od svojih muzičkih radova.
NGC 611
Najbliži NGC/IC objekti
Sljedeći spisak sadrži deset najbližih NGC/IC objekata.
Ólafur Arnalds
For Now I Am Winter i ostali radovi
Iste te godine komponirao je muziku za ITV-jevu seriju Broadchurch i pjesmu koja se reproducirala tokom spiska zasluga (na kojoj je također pjevao Arnór Dan). Za taj je rad 2014. osvojio nagradu BAFTA TV Craft za najbolju originalnu muziku.
Veb-sajt
Pregled
Veb-sajt se hostuje na računarskom sistemu poznatom kao veb-server ili HTTP server. Ovi termini mogu označavati i softver koji se pokreće na ovim sistemima koji "dohvaća" i šalje veb-stranice kao odgovor na zahtjeve korisnika veb-sajta. Apache je najčešće korišten veb-serverski softver (prema Netcraftovim statistikama), kao i Microsoftov IIS. Neke alternative, kao Nginx, Lighttpd, Hiawatha ili Cherokee, potpuno su funkcionalne i zauzimaju malo prostora na tvrdom disku.
Ólafur Arnalds
For Now I Am Winter i ostali radovi
Ólafur je komponirao muziku i za film Gimme Shelter Rona Kraussa.
Veb-sajt
Statični veb-sajt
Statični veb-sajt je onaj koji ima veb-stranice pohranjene na serveru u formatu koji se šalje klijentskom internetskom pregledniku. Primarno je kodiran u HTML-u; Cascading Style Sheets (CSS) se koriste za kontroliranje izleda iza osnovnog HTML-a. Slike se često koriste za prikažu željeni izgled i kao dio glavnog sadržaja. Audio ili video mogu također biti smatrani "statičnim" sadržajem ako se pokreću automatski ili generalno nisu interaktivni.
Ólafur Arnalds
For Now I Am Winter i ostali radovi
Pjesma "For Now I Am Winter" pojavila se u prvoj epizodi američke TV-serije Doktori za seks.
Ólafur Arnalds učestvovao je u različitim projektima i njegova se muzika pojavila u mnogim filmovima, televizijskim emisijama i reklamama. Njegove su se pjesme pojavile u mnogim sezonama emisije Znate li plesati?. Također je u dokumentarnom filmu Press Pause Play iz 2011. raspravljao o umjetničkim djelima obožavalaca.
Veb-sajt
Statični veb-sajt
Statični veb-sajtovi mogu biti uređeni koristeći četiri široke kategorije softvera:
Statički veb-sajtovi mogu i dalje koristiti server side includes (SSI) kao uređivačku pogodnost, poput dijeljenja opće meni trake kroz više stranica. Kako je veb-sajtovo ponašanje čitaocu i dalje statično, ovo se ne smatra dinamičnom stranicom.
Ólafur Arnalds
For Now I Am Winter i ostali radovi
Godine 2014. Ólafur i Janus Rasmussen objavili su debitantski album pod imenom Kiasmos.
Veb-sajt
Dinamični veb-sajt
Dinamički veb-sajt je onaj koji se mijenja ili uređuje često ili automatski.